JERIKON HALTUUNOTTO
Shalom Na'aranin synagogasta. Olemme Jerikon alueella.
Voitteko uskoa? Miten kaunista!
Tästä läheltä Joosua tuli maahan israelilaisten sukukuntien kanssa.
Nyt on hanukan 8. päivä.
Käynnissä on sota, "operaatio Rautamiekat", -
lokakuun 7. päivän hirvittävän joukkomurhan jälkeen.
Silloin Hamas hyökkäsi -
ja syyllistyi brutaaleihin tekoihin juutalaisia vastaan.
Mukanamme on ystäviä Beit Hoglasta, muun muassa Erna.
Beit Hoglassa on Sukkat Yehoshua -keskus. Robert on mukana.
Tulimme rukoilemaan heidän kanssaan hanukan 8. päivänä -
alueelle, jonne pääsee vain armeijan saattueessa.
Ja millainen saattue se olikaan.
Sotilasajoneuvoja oli edessä ja takana. Mukana oli varalta myös ambulanssi.
Tulimme alueelle A, -
joka paperilla kuuluu palestiinalaishallinnolle, -
mutta todellisuudessa se on osa Israelin maata, -
jonka Jumala antoi Israelin kansalle.
Kun Hän mainitsee rajat, esimerkiksi Na'aranin synagogan alue -
on annettu Efraimin sukukunnalle.
Tämä on siis aluetta, joka kuuluu Joosuan, Nuunin pojan, suvulle.
Joosua oli Israelin johtaja, joka tuli maahan tätä kautta.
Ja täällä on synagoga, joka todistaa juutalaisten läsnäolosta muinoin.
Itse asiassa täällä on asunut juutalaisia -
aina Kanaanin maan valloituksesta asti yli 3 500 vuotta sitten.
Täällä on siis asunut juutalaisia. Israelilaisia, kyllä, -
mutta siis juutalaisia.
Synagoga on 200-luvulta.
Siis 200-luvulta eli jo ennen islamin syntyä.
Islam syntyi 600-luvulla.
Sen lisäksi täällä on jälkiä juutalaisasutuksesta -
aina hasmonien ajalta. Nyt on hanukka.
Hasmonit olivat juutalainen hallitsijasuku.
He nousivat valtaan sen jälkeen, kun makkabilaiset voittivat kreikkalaiset -
ja Antiokhos Epifaneen ja valtasivat temppelin kreikkalaisilta.
Menora sytytettiin, ja tapahtui suunnaton ihme.
He taistelivat pimeyden voimia vastaan -
aivan kuten Israel vastustaa pimeyden voimia nyt.
Kutsun Rautamiekkojen sotaa valon sodaksi pimeyttä vastaan.
Sodan keskellä tulimme tänne, -
kun sota riehuu Gazan rintamalla.
Hizbollah yrittää työntää sotaa Libanonin rintamalla.
Syyrian kanssa on ollut ongelmia, -
samoin etelässä huthien kanssa Punaisellamerellä.
Myös Juudeassa ja Samariassa käydään taistelua, -
kun Israelin puolustusvoimat raivaa sieltä pois terrorin lähteitä.
Tänään siis olemme täällä hanukan 8. päivänä -
kaikkien tänne rukoilemaan tulleiden kanssa.
Kuten näette, ympärillämme on sotilaita.
Sotilaat valvoivat autojen pysäköintiä.
Meillä on siis täydellinen suoja.
Ennen kaikkea suojanamme ovat taivaalliset sotajoukot.
Syvällistä tässä on minusta se, että miten Israelin maassa, -
Luvatussa maassa, juutalaisille kuuluvassa maassa, -
voi tulla rukoilemaan omaan synagogaan, -
joka on vanhempi kuin mitkään arabivalloitukset, -
ja sitä varten tarvitaan armeijan saattue.
Niin ei saisi olla, sillä tämä on se maa, jonka Jumala lupasi -
Aabrahamille, Iisakille ja Jaakobille sekä heidän jälkeläisilleen.
Lipun pystyttäminen merkitsee alueen haltuunottoa.
Kun ihminen meni Kuuhun, sinne pystytettiin USA:n lippu -
sanomaan: "Me löysimme ja valloitimme tämän paikan."
Me julistamme tämän maan -
takaisin otetuksi niihin tarkoituksiin, joita varten se luotiin.
Sen tarkoitus on olla maidon ja hunajan maa, -
rauhan ja siunauksen maa, -
jossa ei ole Hamasia, väkivaltaa tai tuhoamista, -
sillä sitä hallitsevat Aabrahamin, Iisakin ja Jaakobin jälkeläiset -
Korkeimman Jumalan tarkkaavaisen silmän alla.
Uskon, että se tulee olemaan tulos kaikesta, mitä nyt tapahtuu, -
tästä kamalasta levottomuudesta.
Tässä on rakas ystävämme Erna Covos.
Hän on hyvin rakas ja ehkä jopa sukulainen. Emme tiedä.
Sefardijuutalaiset sukumme tulevat samoista kaupungeista -
Makedoniasta entisestä Jugoslaviasta.
Olemme täällä. Erna järjesti tämän kaiken. Hän on todella rohkea nainen.
Hän on pitänyt tätä aluetta, Israelin porttia, -
Jerikon aluetta, avoimena. Kutsumme häntä Jerikon rouvaksi.
Miksi toit meidät synagogaan?
Nyt on hanukka, joten pitää tulla synagogaan.
Hanukan ensimmäisenä päivänä sen teurastuksen jälkeen, -
joka siellä järjestettiin. - Hamasin tekemä joukkomurha.
Niinpä me täällä Jerikossa teimme päätöksen.
Me kolme, rav Jossi Peli, Enas ja minä, -
päätimme hanukan aattona, että Oslon sopimusten aika on ohi.
Se on ohi. - Ja koko maa on meidän, -
ja meidän täytyy asettua Jerikoon, -
lähelle tätä synagogaa ja toista synagogaa, -
ja hasmonipalatsiin sekä Jerikon ješivaan, -
joka nyt on Beit Hoglassa.
On opiskeltava jokaisessa... - Synagogassa.
...joka päivä, ja meidän pitää asettua tänne.
Sitten soitin alueesta vastaavalle armeijan upseerille.
Kerroin hänelle, että tapasimme ja päätimme niin.
Pyysin ensinnäkin, että voisimme tulla sytyttämään kynttilät.
Saimme siihen luvan.
Tämä on ensimmäinen kerta simchat tooran jälkeen, -
kun olemme täällä.
Joka tapauksessa joukot, jotka ovat tuolla Mevo'ot Yerihossa, -
tulevat tänne joka ilta sytyttämään kynttilän.
Eli sotilaat rukoilevat täällä.
Niin. He tulivat eilen ja sitä edellisenä päivänä.
Tilanne täällä on kehno. Arabit ovat vallanneet ja asuttaneet koko alueen.
Tarkoitatko, ettei heillä ollut ennen taloja täällä?
Ennen Oslon sopimuksia alue oli asumaton.
Täysin asumaton.
Mutta Oslon sopimusten jälkeen he yhtäkkiä tulivat -
ja asuttivat kaikki maat, jotka löysivät.
Aina alueelle C asti. - Niin.
Nyt Mevo'ot Yeriho on vaikeuksissa.
Siellä asuu vain 50 perhettä. - Niin.
Arabeja tulee kaikkialta täältä ja tuolta.
Tämä on hyvin hedelmällistä aluetta. Maaperä on hyvää.
Tänne tulee vettä lähteistä. Täällä on Duken lähde.
Jerikossa vesi tulee Elisan lähteestä.
Täällä viljellään papaijaa.
Lämmittää sydäntämme, kun näkee, miten väkemme rukoilee täällä -
Na'aran ikivanhassa synagogassa lähellä Jerikoa.
Heillä on shalom, vaikka viholliset saartavat meitä.
Se on syvällistä. Se on muistutus minulle ja meille kaikille, -
että parasta, mitä voi tehdä, kun viholliset piirittävät, -
on rukoilla ja ylistää Jumalaa.
Viimeksi olimme Jerikon alueella -
juuri ennen jom kippuria, -
pari viikkoa ennen lokakuun 7. päivän joukkomurhaa, -
kun Hamas tunkeutui Etelä-Israelin asuinyhteisöihin Gazan rajalla -
ja teki hirveyksiä.
Mutta ilmapiiri oli jo sellainen.
Muistan, sillä tulimme tänne ja dokumentoimmekin sen.
Silloin olimme menossa toiseen synagogaan, Shalom al Israeliin, -
lähellä Jerikon kaupunkia.
Olimme panssaroidussa bussissa.
Meidät toivotettiin tervetulleeksi Molotovin cocktaileilla, -
luodeilla, kivillä, palavilla renkailla ynnä muulla.
Bussi yritettiin polttaa, mutta armosta ja ihmeen kaupalla pääsimme pakoon.
Pääsimme läpi heidän tulirenkaastaan.
Dokumentoimme koko jutun.
Nyt olemme täällä taas, tosin eri synagogassa.
Tämä osoittaa, miten tämä alue on täynnä todisteita siitä, -
että tämä on juutalaisten maata.
Israelilaisten ja juutalaisten läsnäolo täällä on ollut päivänselvää.
Historia ja arkeologia osoittavat, että alue on juutalainen.
Väite, että tämä ei ole osa Luvattua maata ja Israelia, -
on täysin Raamatun vastainen.
Oslon sopimukset ovat aiheuttaneet enemmän terroria kuin mikään muu.
Tällaista terroria ei ollut ennen Oslon sopimuksia. Ei ikinä.
Ennen Oslon sopimuksia jotkut heittelivät joskus kiviä tai muuta, -
mutta ei ollut Molotovin cocktaileja, luoteja, joukkomurhia, -
hirvittävän suuria asekätköjä, sinkoja ja muuta.
Sellaista ei ollut ennen Osloa, ei raketteja Gazasta. Ei mitään sellaista.
Mutta Oslon sopimusten jälkeen vuonna 1993 -
yhtäkkiä arabeja alkoi ruokkia ennennäkemätön viha ja antisemitismi.
Se oli Oslon sopimusten syytä.
Oslon sopimuksilla yritettiin herättää henkiin kuollut ruumis.
Kuollut ruumis oli jakosuunnitelma vuodelta 1947.
Siinä YK päätti, että Israeliin perustetaan kaksi valtiota, -
yksi arabeille ja yksi juutalaisille.
Juutalaiset hyväksyivät suunnitelman, arabit eivät, ja se kuoli.
Se oli kuopattuna Oslon sopimuksiin asti vuonna 1993.
Suunnitelma, jonka arabit kuoppasivat ja torjuivat, herätettiin eloon.
Miksi arabit torjuivat sen? Koska he eivät halunneet tänne kahta valtiota, -
ainoastaan arabivaltion. Mutta täällä ei ole ikinä ollut palestiinalaisvaltiota.
Kaikki arabit, juutalaiset, kristityt ja muut elivät vieraan vallan alla.
Turkki hallitsi aluetta 400 vuotta, sitten Brittiläinen imperiumi.
Oslon sopimukset loivat valheellisen todellisuuden -
ja Raamatun vastaisen todellisuuden.
Se johti Hamasin toteuttamaan joukkomurhaan 7. lokakuuta, -
Gush Katifista lähtöön vuonna 2005 ja tuhansiin raketteihin Israelia kohti.
Se, että tänne synagogaan joudutaan tulemaan armeijan saattueessa, -
on ehdottomasti Oslon sopimusten tulos.
Luen jakeita, sillä perustuksemme on varma.
Sen varmempaa perustusta ei ole kuin Raamattu, sillä se on Jumalan Sanaa.
Sanasta voimme nähdä, että Joosua tuli maahan tämän alueen kautta.
Myös Na'aran mainitaan.
Mutta luetaan ensin Joosuan tulosta. Joosua 4:19: -
"Kansa astui ylös Jordanista -
ensimmäisen kuun kymmenentenä päivänä.
Ja he leiriytyivät Gilgaliin, Jerikon itäiselle rajalle."
Se on Joosua 4:19. Gilgal ei ole kaukana täältä.
Koko alue on aluetta Gilgalin ympärillä.
Sukkat Yehoshua on siellä myös.
Mennään sitten 2. Moos. 23:een. Siellä puhutaan Israelin rajoista.
Luetaanpa rajoista, jotka luvattiin Aabrahamille, Iisakille ja Jaakobille.
"Ja minä asetan sinun rajasi Kaislamerestä..."
Se on Punainenmeri, jota huthit yrittävät ottaa.
"...filistealaisten mereen..." Eli Välimeri, missä Gaza on.
"...ja erämaasta Eufrat-virtaan asti..." Se on Irak.
"...sillä minä annan maan asukkaat teidän valtaanne, -
ja sinä karkoitat heidät tieltäsi."
Yhtäältä Jumala lupasi antaa maan asukkaat heidän käsiinsä -
ja toisaalta käski karkottaa heidät. Niin tapahtuikin.
Kun Elohim alkoi palauttaa Israelia takaisin maahan, tulimme tänne.
Haluamme elää rauhassa ja valloittaa maata viljelemällä, ei sotimalla.
Mutta maan asukkaat ja kansat ympärillä, Arabiliitto, YK, -
pakottivat meidät tähän taisteluun. Emme olisi halunneet tätä taistelua, -
emme lokakuun 7. päivän verilöylyn emmekä Oslon sopimusten vuoksi.
Me halusimme elää rauhassa kaikkien kanssa tässä maassa.
Halusimme heidän elävän ja menestyvän, samoin meidänkin.
Katsotaanpa Na'arania, paikkaa, jossa olemme. Siitä sanotaan: -
"Sitten raja päättyy mereen. Pohjoisessa on Mikmetat rajana.
Sieltä raja kääntyy itään päin Taanat-Siiloon -
ja menee sen itäpuolitse Janohaan.
Janohasta se laskeutuu Atarotiin ja Naaraan".
Juuri sillä paikalla olemme. Täällä on synagoga.
Muinaista Na'aranin kaupunkia ei ole vielä kaivettu esiin. Synagoga on.
"[Raja] koskettaa Jerikoa ja päättyy Jordaniin." Joos. 16:6―7.
Mooseksen sanojen ja Jumalan antaman ohjeen mukaan Joosua tuli.
Hän aloitti ottaa haltuun maata, mukaan lukien Naaranin ja Jerikon.
Jeriko tietysti kaatui ensimmäisenä.
Näemme, että maa kuuluu Efraimin sukukunnalle.
Joosua, Nuunin poika, oli Efraimin sukukunnasta.
Tässä sanotaan: "tämän poika Nuun". Tässä puhutaan pojanpojasta.
Nuun oli Efraimin pojanpoika.
"...ja tämän poika Joosua.
Ja heidän perintömaansa ja asuinsijansa -
olivat Beetel ja sen tytärkaupungit".
Se on Samaria. Sitä yritetään vääntää palestiinalaisten maaksi.
"Beetel ja sen tytärkaupungit, itään päin Naaran." Siellä olemme nyt.
"...ja länteen päin Geser ja sen tytärkaupungit, sekä Sikem."
Sikem ei ole kaukana lehdoista, jotka istutimme.
Sikemissä on Joosefin hauta. Sinne hänen luunsa on haudattu.
"...ja sen tytärkaupungit, aina Aijaan ja sen tytärkaupunkeihin asti."
Se on 1. Aik. 7:27―28.
Tässä oli vain muutama jae.
Raamatussa on paljon muitakin jakeita, -
miten tämä alue, koko Israel Egyptistä Eufratille -
on itse asiassa Luvattua maata.
Oslon sopimukset olivat vastoin Raamatun lupauksia -
sekä rauhassa elämisen mahdollisuuksia.
Ellei Oslon sopimuksia olisi tehty, olisimme löytäneet tien rauhaan -
kaikkien arabien kanssa, niin että asukkaat -
olisivat voineet muokata maata, istuttaa hedelmätarhoja -
ja rakentaa kauniita paikkoja, ilman Oslon sopimuksia.
Tooran, toorakääröjen, tuominen tänne -
puhuu vahvaa kieltä. Sanoma on se, että tämä maa on Jumalan, -
maan omistaja on Elohim, -
ja että Israelin kansa, jolle Toora on annettu, ovat laillisia perillisiä.
Tooran tuominen on vahva profeetallinen viesti: -
"Olemme tulleet takaisin."
Tahdon kysyä ja haastatella erästä henkilöä.
Tulisitko tänne, Robert? Sinulla on juhlavaatteet, tefillin ja kaikki.
Mitä sinulle merkitsee olla täällä Na'aranissa?
Olen käynyt täällä säännöllisesti -
noin joka toinen kuukausi nyt 8,5 vuotta.
Yleensä täällä on pieni, sekalainen joukko, ehkä kymmenen henkeä.
Kun puhuit siitä, että toisit tänne kuvausryhmän, -
sanoin: "Ei kannata. Ota vain puhelin. Täällä ei ole paljon mitään."
Mutta me pyysimme voitelua tälle päivälle, ja se, mitä näimme tänään...
En ole 8,5 vuoden aikana nähnyt ortodoksijuutalaista toorapalvelusta.
Tänne ei aiemmin ole tuotu Tooraa. Tämä on ensimmäinen kerta, -
kun täällä on ollut musiikkia, kitara ja saksofoni, -
tai ortodoksijuutalaisten jumalanpalvelus.
Pystyitte kuvaamaan kohanimin, Aaronin siunauksen, -
ja osallistumaan sellaiseen, mitä koemme joka sapatti -
Olen aina toivonut, että kansat voisivat nähdä, -
mitä synagogassa tapahtuu. Näitte täällä tänään sen ja paljon muuta.
Tämä on erityistä. On erityistä, että olitte täällä -
ja kuvasitte tämän. Odotan vielä, -
että kun juhlamenot ovat ohi, puhallan šofariin.
"Toitottakaa šofaria vapaudelle." - Suurta šofaria.
Ja vankien vapauttamiseksi. Omiamme on panttivankeina.
Me saamme olla täällä tässä kokouksessa.
Monet seisovat Israelin rinnalla.
Tänne tuli monia autoilla, joissa oli esillä Israelin lippuja.
On tosi sääli, että kun haluamme tulla rukoilemaan perintömaillemme, -
pitää olla hampaisiin asti aseistettu ja armeijan saattue mukana.
Jokaisella sotilaalla pitää olla...
eikä vain sotilailla, vaan myös alueen asukkailla on aseet.
Kun tulee esi-isiltä perimilleen maille rukoilemaan, -
pitää olla valppaana ja aseistettu. Sen täytyy muuttua.
Se, että täällä oli Toora, oli hyvin profeetallista.
Juuri niin sanoin Tooran tuomisen merkityksestä.
Se kertoo, että tämän maan Israelin Jumala antoi Israelin kansalle.
Hän antoi Tooran, ja olemme taas täällä.
Robert sanoi, ettei hän ole ikinä nähnyt täällä tällaista.
Sota on nimetty uudelleen "Rautamiekoista" -
"Hengen palauttamisen sodaksi".
Ja näemme, että Israelille palautetaan Daavidin kaltaista henkeä.
Etsimme ydinryhmään vapaaehtoisia, -
jotka ovat valmiita toteuttamaan päätöksen, -
heti kun näytetään vihreää valoa.
Voitte viedä asiaa eteenpäin. Kaikki riippuu meistä.
Maa on avoinna.
Tämän sodan seurauksena kaikki on muuttunut.
Oslon sopimuksia ei enää ole.
Eteenpäin meno maan valtaamisessa ja vapauttamisessa riippuu meistä, -
samoin asuttaminen. Ja tietenkin tärkeintä on tutkia Tooraa.
Me emme ole profeettoja, mutta Jeriko oli profeettojen poikien kaupunki.
Profeetta esittää symbolisesti sen, mitä hän profetoi.
Erna sanoi, että Oslon sopimukset eivät ole enää voimassa.
Meidän pitää sisäistää tuo muutos.
Minulla on tässä Oslon sopimukset. Ne on kumottu.
Niinpä me revimme ne palasiksi.
Ne voi heittää roskakoriin.
Ja kuten Erna sanoi kaikessa vakavuudessa: -
"Kiitos Jumalalle ješivasta." Jerikon ješiva toimii Beit Hoglassa, -
mutta luonnollinen sijainti sille on kaupungissa.
Tämä on paikkamme. Odotamme paluuta Shalom al Israel -synagogaan.
Erna sanoi, että sodan vanavedessä tajutaan kaiken avautuvan taas.
Se tarkoittaa, että niitä, joiden ei ole tarkoitus olla täällä, -
rohkaistaan lähtemään.
Jerikosta tulee taas juutalainen kaupunki.
Jerikon ješiva on jo olemassa, -
ja siihen voi liittyä. Sitä varten on perustettu Jerikon ydinryhmä.
Jerikon ydinryhmä koostuu perheistä ja naimattomista miehistä.
Jos joku on kiinnostunut lähtemään mukaan, ottakaa yhteyttä.
Ensi viikolla pidetään ydinryhmän tutustumis- ja perustamiskokous.
Jos joku pitää tätä mahdottomana tehtävänä, hyvä on.
Mutta kun israelilaiset marssivat Jerikon ympäri, -
eivät he tienneet, miten läpäistä muurit.
Sekin näytti mahdottomalta. Kun olemme ulkopuolella, -
uskon avulla pääsemme sisälle.
Se riippuu uskosta ja tahdosta. Ydinryhmä on tekeillä.
Samanlaisia ryhmiä muodostetaan myös Gazaan -
ja nyt Jerikoon. Se tapahtui kerran, ja se tapahtuu nytkin.
Erna sanoi, että nyt on aika asuttaa paikka.
Hän kutsui ihmisiä ydinryhmään, -
josta asuttaminen alkaa. Kuka ilmoittautui ensimmäisenä?
Jotkut pienet tytöt kysyivät minulta heti: -
"Jäättekö tänne asumaan nyt?"
Vastasin: "En tänään, mutta ehkä huomenna."
Mahtavaa
Olemme Na'aranissa ja Jerikossa synagogassa.
Meillä on kunnia puhaltaa šofariin ja murtaa Jerikon muurit.
Mutta mikä tärkeintä, soitamme suurta šofaria vapaudellemme.
Kyseessä ei ole vain oma vapaus. Šofarin ääni vapauttaa vangitut.
Rukoilemme panttivankien ja sotilaiden puolesta.
Ajatuksemme ovat siellä.
Israelin kansa elää. Näitte, kun Toora tuotiin.
Israelin kansa elää ja voi juhlia vastustuksen ja vainojenkin edessä.
Nyt on aika tehdä vainosta loppu.
Hanukan viimeisenä päivänä menorat tuovat valoa maailmaan -
ja ajaa pois pimeyden. Pahan pimeyden on lähdettävä.
Rukoilen niin Israelin Pyhän nimessä. Aamen.
Halleluja. Simchat toora -juhlan aikana kimppuumme hyökättiin.
Tänään Toora tuotiin tähän paikkaan, jota kutsun "portiksi Israeliin".
Älkää unohtako liittyä järjestöömme, -
sillä me seisomme Israelin Jumalan joukoissa -
ja Israelin maan ja kansan rinnalla.
Tulkaa mukaan!
Se on todellinen YK, Yhdistyneet kansakunnat Israelin puolesta.
Halleluja!
Suomennos: TV7